pythainlp/thai-wiki-dataset-v4 huggingface dataset:
งานศึกษาตามขวาง

ในงานวิจัยทางการแพทย์และสังคมศาสตร์ งานศึกษาตามขวาง 
หรือ งานศึกษาแบบตัดขวาง
หรือ งานวิเคราะห์ตามขวาง
เป็นการศึกษาแบบสังเกตประเภทหนึ่งที่วิเคราะห์ข้อมูลของประชากร หรือของกลุ่มตัวแทนประชากร ที่เวลาใดเวลาหนึ่ง (คือวิเคราะห์ cross-sectional data)
ในสาขาเศรษฐศาสตร์ งานประเภทนี้มักจะใช้วิธีวิเคราะห์ทางสถิติแบบ cross-sectional regression เพื่อตรวจสอบตัวแปรอิสระ (independent variable) หนึ่งตัวหรือมากกว่านั้น ว่าเป็นเหตุของตัวแปรตาม (dependent variable) คือผลหรือไม่ และเหตุนั้นมีอิทธิพลต่อผลขนาดไหน ที่เวลาใดเวลาหนึ่ง
ซึ่งต่างจากการวิเคราะห์แบบ time series analysis ซึ่งติดตามดูความเป็นไปของข้อมูลรวม (aggregate data) อย่างน้อยหนึ่งตัว เป็นช่วงระยะเวลาหนึ่ง
ในงานวิจัยทางการแพทย์ งานประเภทนี้ต่างจากงานศึกษามีกลุ่มควบคุม (case-control studies)
โดยที่งานประเภทนี้มีจุดมุ่งหมายเพื่อหาข้อมูลที่เป็นประเด็นศึกษา ของประชากรทั้งกลุ่ม 
เทียบกับงานศึกษามีกลุ่มควบคุม ที่มักจะศึกษากลุ่มบุคคลที่มีลักษณะเฉพาะอย่างหนึ่ง ซึ่งจะเป็นแต่ชนกลุ่มน้อยในประชากรทั้งหมด
งานประเภทนี้เป็นงานเชิงพรรณนา (descriptive) ไม่ใช่งานตามยาว (longitudinal) ไม่ใช่งานเชิงทดลอง (experimental)
เป็นงานที่สามารถให้ข้อมูลเกี่ยวกับ odds ratio, ความเสี่ยงสัมบูรณ์ (absolute risk), และความเสี่ยงสัมพัทธ์ (relative risk) จากความชุกของโรค (prevalence) 
เป็นงานที่สามารถให้ข้อมูลบางอย่างเกี่ยวกับกลุ่มประชากร เช่น ความชุกของโรค หรือแม้แต่ให้หลักฐานเบื้องต้น ในการอนุมานความสัมพันธ์ระหว่างเหตุกับผล
เป็นงานที่ต่างจากงานศึกษาตามยาว (longitudinal studies) เพราะงานตามยาวตรวจสอบข้อมูลจากลุ่มประชากรมากกว่าครั้งเดียว เป็นระยะ ๆ เป็นช่วงระยะเวลาหนึ่ง
เชิงอรรถและอ้างอิง.
<templatestyles src="Reflist/styles.css" />
รักเองช้ำเอง

"รักเองช้ำเอง" เป็นซิงเกิลของวงแคลช กับค่ายอัพจี ในเครือจีเอ็มเอ็ม แกรมมี่ จากอัลบั้ม Rock of Ages ประพันธ์เนื้อร้อง-แต่งทำนองโดย ปรีติ บารมีอนันต์ และเรียบเรียงโดย Ope & Clash ออกจำหน่ายในวันที่ 29 กรกฎาคม พ.ศ. 2551
การตอบรับ.
เพลง "รักเองช้ำเอง" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 3 สิงหาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การรู้เอง

การรู้เอง หรือ อัชฌัตติกญาณ 
เป็นปรากฏการณ์ของใจ เป็นความสามารถในการได้ความรู้ โดยไม่ต้องอาศัยการอนุมานหรือการคิดโดยเหตุผล
คำภาษาอังกฤษว่า intuition มาจากคำกริยาภาษาละตินว่า "intueri" ซึ่งแปลว่า "พิจารณา" หรือมาจากคำอังกฤษสมัยกลางว่า "intuit" ซึ่งแปลว่า "พิจารณา, สังเกตอย่างพินิจพิเคราะห์"
มีการตีความหมายของคำต่าง ๆ กัน เริ่มตั้งแต่ เป็นความเข้าใจแบบชั่วแวบเกี่ยวกับความรู้
จนถึง เป็นเพียงหน้าที่อย่างหนึ่งของใจ
แต่ว่า เป็นกระบวนการรับรู้ที่ผู้รู้จะไม่สามารถเข้าถึงได้ว่า ทำไมจึงเกิดขึ้น หรือว่า เกิดขึ้นได้อย่างไร ที่ไม่เหมือนกับความคิดโดยเหตุผล
การรู้เองเป็นประเด็นอภิปรายในศาสตร์ต่าง ๆ ตั้งแต่ปรัชญาโบราณไปจนถึงจิตวิทยาปัจจุบัน เป็นประเด็นความสนใจในศาสนา (รวมทั้งฮินดู พุทธ และอิสลาม) ในคุยหลัทธิ และในวรรณกรรมต่าง ๆ 
และมักจะเข้าใจผิดหรือตีความผิดว่า เป็นสัญชาตญาณ เป็นความจริง เป็นความเชื่อ เป็นความหมายของชีวิต หรือเรื่องอื่น ๆ
และมักจะนิยมสัมพันธ์สมองซีกขวากับกระบวนการรู้เองต่าง ๆ เช่นอารมณ์ศิลป์และความคิดสร้างสรรค์แบบอื่น ๆ 
มีนักวิทยาศาสตร์ที่คิดว่า การรู้เองสัมพันธ์กับความก้าวหน้าและการค้นพบใหม่ ๆ ทางวิทยาศาสตร์
มีการตั้งชื่อยอดเขาในหมู่เกาะเซาท์เชตแลนด์ (South Shetland Islands) ในทวีปแอนตาร์กติกา ว่า Intuition Peak เพื่อยกย่องบทบาทของการรู้เองทางวิทยาศาสตร์ (scientific intuition) ในความก้าวหน้าของความรู้ในหมู่มนุษย์
เชิงอรรถและอ้างอิง.
<templatestyles src="Reflist/styles.css" />
การปฏิบัติอิงหลักฐาน

การปฏิบัติอิงหลักฐาน
เป็นวิธีปฏิบัติทางคลินิกหลายสาขา ที่เพิ่มความนิยมขึ้นเรื่อย ๆ ตั้งแต่เริ่มขึ้นในปี ค.ศ. 1992
โดยเริ่มในสาขาแพทยศาสตร์ที่เรียกว่า เวชปฏิบัติอิงหลักฐาน (evidence-based medicine) แล้วขยายไปในสาขาอื่น ๆ รวมทั้งทันตแพทยศาสตร์ พยาบาลศาสตร์ จิตวิทยา การศึกษา บรรณารักษศาสตร์และสารนิเทศศาสตร์ 
หลักพื้นฐานของวิธีปฏิบัติก็คือ การตัดสินใจทางการปฏิบัติทั้งหมดควรจะ 
โดยปกติแล้ว มาตรฐานที่ว่าจะไม่สนใจผลงานเชิงทฤษฎีหรือผลงานเชิงคุณภาพ (qualitative) และจะพิจารณาผลงานเชิงปริมาณ (quantitative) โดยกรองผ่านกฎเกณฑ์ที่เข้มงวดว่า อะไรชื่อว่า หลักฐาน
และถ้าไม่ใช้กฎเกณฑ์ที่เข้มงวดเช่นนี้ ก็จะเรียกการปฏิบัติตามผลงานเช่นนั้นว่า 
"การปฏิบัติอาศัยการวิจัย" (research based practice)
เชิงอรรถและอ้างอิง.
<templatestyles src="Reflist/styles.css" />
<templatestyles src="Refbegin/styles.css" />
การทดลองแบบเปิด

Open-label trial หรือ Open trial (การทดลองแบบเปิด) เป็นการทดลองทางคลินิกประเภทหนึ่ง ที่ทั้งผู้วิจัยและผู้ร่วมการทดลองจะรู้ว่า จะได้รับการรักษาแบบไหน (คือการรักษาของกลุ่มทดลอง หรือของกลุ่มควบคุม/เปรียบเทียบ)
เปรียบเทียบกับการทดลองแบบอำพรางฝ่ายเดียว ที่ผู้ร่วมการทดลองจะไม่รู้ และการทดลองแบบอำพรางสองฝ่าย ที่ทั้งผู้วิจัยและผู้ร่วมการทดลองจะไม่รู้ 
การทดลองแบบเปิดอาจจะเหมาะสมในการเปรียบเทียบการรักษาพยาบาลที่คล้ายกันมาก เพื่อกำหนดว่าวิธีไหนมีประสิทธิผลดีกว่า
และอาจจะหลีกเลี่ยงไม่ได้ในบางสถานการณ์
เช่นการเปรียบเทียบประสิทธิผลระหว่างการให้ยากับกายภาพบำบัด
การทดลองแบบเปิดอาจจะจัดสรรผู้ร่วมการทดลองเข้ากลุ่มแบบสุ่ม แม้จะไม่มีการอำพราง
และอาจจะไม่มีกลุ่มควบคุม คือผู้ร่วมการทดลองทั้งหมดจะได้รับการรักษาพยาบาลแบบเดียวกัน
เชิงอรรถและอ้างอิง.
<templatestyles src="Reflist/styles.css" />
สมาคมสหพันธ์กีฬานานาชาติ

สมาคมสหพันธ์กีฬานานาชาติ (GAISF) เดิมคือ สปอร์ตแอคคอร์ด  เป็นองค์กรกีฬานานาชาติที่ประกอบด้วยสหพันธ์กีฬานานาชาติชนิดต่าง ๆ ที่เป็นอิสระ รวมถึงองค์กรกีฬาสากลและองค์กรจัดการแข่งขันกีฬาอื่น ๆ ที่เกี่ยวข้อง ก่อตั้งขึ้นในปี ค.ศ. 1967 เป็นองค์กรสำคัญในการขับเคลื่อนวงการกีฬานานาชาติและทำหน้าที่เป็นกระบอกเสียงให้กับสมาชิก สมาชิกสมทบ และผู้สังเกตการณ์ ประมาณ 125 องค์กร ซึ่งมีทั้งองค์กรกีฬาที่เกี่ยวข้องและไม่เกี่ยวข้องกับการแข่งขันกีฬาโอลิมปิก และเป็นผู้ตัดสินการบรรจุกีฬาหรือรายการออกกำลังกายลงในการแข่งขันต่างๆ 
การประชุมใหญ่สมัชชาสหพันธ์กีฬานานาชาติ.
SportAccord World Sport & Business Summit
WHERE SPORT MEETS
SportAccord’s stakeholders ประกอบด้วย : 
นอกจากนั้น SportAccord ได้รับ the full support of the IOC (International Olympic Committee).
ทีมในฟุตบอลโลก 1958

ด้านล่างนี้เป็นทีมฟุตบอลที่ได้เล่นในฟุตบอลโลก 1958 ที่ประเทศสวีเดน
กลุ่ม 1.
เยอรมนีตะวันตก.
ผู้จัดการทีม: เซปป์ เฮอร์เบอร์เกอร์
เชโกสโลวาเกีย.
ผู้จัดการทีม: กาเรล คอลสกี
อาร์เจนตินา.
Head coach: Guillermo Stábile
ฮันส์ เชเฟอร์

ฮันส์ เชเฟอร์ (19 ตุลาคม พ.ศ. 2470 – 7 พฤศจิกายน พ.ศ. 2560) , เป็นอดีตนักฟุตบอลชาวเยอรมัน ซึ่งเล่นให้กับแอร์สเทอเอฟเซเคิล์น ในช่วงปี พ.ศ. 2491 ถึง พ.ศ. 2508 และฟุตบอลทีมชาติเยอรมนีตะวันตก โดยเขาลงเล่นทั้งหมด 39 นัด และทำประตูไป 15 ประตู เขายังเคยเล่นในฟุตบอลโลกสามครั้ง ได้แก่ 1954 1958 และ 1962.
เชเฟอร์เสียชีวิตในวันที่ 7 พฤศจิกายน พ.ศ. 2560 ด้วยวัย 90 ปี ทำให้ ฮอสท์ เอ็คเคิล เป็นผู้เล่นคนเดียวในทีมชุดแชมป์ฟุตบอลโลก 1954 ที่ยังมีชีวิตอยู่
หมดชีวิต (ฉันให้เธอ)

"หมดชีวิต (ฉันให้เธอ)" เป็นซิงเกิลของวงซีล และบัวชมพู ฟอร์ด กับค่ายดั๊กบาร์ ในเครือจีเอ็มเอ็ม แกรมมี่ จากอัลบั้ม 4Real ประพันธ์เนื้อร้องโดย ด.ช.ฮ่องกง แต่งทำนองโดย ด.ญ.โตเกียว และเรียบเรียงโดย Zeal ออกจำหน่ายในปี พ.ศ. 2551
การตอบรับ.
เพลง "หมดชีวิต (ฉันให้เธอ)" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 13 กรกฎาคม พ.ศ. 2551 และติดอันดับสูงสุด 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 17 สิงหาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฟริทซ์ วัลเทอร์

ฟรีดริช "ฟริทซ์" วัลเทอร์ (31 ตุลาคม พ.ศ. 2463 – 17 มิถุนายน พ.ศ. 2545) เป็นอดีตนักฟุตบอลชาวเยอรมัน ซึ่งเล่นให้กับแอร์สเทอเอฟเซไคเซอร์สเลาเทิร์น ในช่วงปี พ.ศ. 2480 ถึง พ.ศ. 2502 และฟุตบอลทีมชาติเยอรมนีตะวันตก โดยลงเล่น 61 นัดและทำประตูไป 33 ประตู ส่วนมากแล้วเขาเล่นในตำแหน่งกองหน้าหรือกองกลางตัวรุก
วัลเทอร์เสียชีวิตเมื่อวันที่ 17 มิถุนายน พ.ศ. 2545 ด้วยอายุ 81 ปี เขามีความฝันที่ว่าเขาอยากเห็นฟุตบอลโลก 2006 มาเล่นที่ไคเซอร์สเลาเทิร์น ซึ่งเป็นบ้านเกิดของเขา ซึ่งไม่ได้ถูกเลือกในฟุตบอลโลก 1974 แต่เขาเสียชีวิตลงเสียก่อน แต่ในการฉลองครบรอบ 4 ปี การตายของเขา ในวันที่ 17 มิถุนายน พ.ศ. 2549 สหรัฐอเมริกาพบกับอิตาลีในไคเซอร์สเลาเทิร์น และกลายเป็นนาทีที่น่าจดจำของวัลเทอร์ ทุกวันนี้มีผู้คนไปที่บ้านของฟริทซ์ วัลเทอร์ในเมืองเอ็งเคินบัค-อัลเซินบอร์น ซึ่งอยู่ห่างประมาณ 20 กิโลเมตร ทางทิศตะวันออกจากไคเซอร์สเลาเทิร์น
ตาลฟ้า

ตาลฟ้า (ชื่อวิทยาศาสตร์: "Bismarckia nobilis") เป็นปาล์มชนิดเดียวในสกุล "Bismarckia" อยู่ในวงศ์ย่อยลาน (Coryphoideae) มีถิ่นกำเนิดในมาดากัสการ์ ชื่อสกุลของตาลฟ้าตั้งชื่อตามอดีตนายกรัฐมนตรีเยอรมนี ออทโท ฟอน บิสมาร์ค
ตาลฟ้าเป็นปาล์มต้นเดี่ยว สูงได้ถึง 25 เมตร ลำต้นมีเส้นผ่านศูนย์กลาง 40-50 เซนติเมตร ใบรูปพัดแกนโค้ง ขอบใบจักลึกถึงครึ่งตัวใบ แผ่นใบกว้าง 2-3 เมตร สีเขียวอมฟ้าและมีนวลสีขาวปกคลุม ก้านใบยาว 2 เมตร มีขนสีน้ำตาลปกคลุม ขอบก้านเป็นสันแหลม โคนก้านแตกที่กึ่งกลาง ช่อดอกแยกเพศอยู่ต่างต้น ช่อดอกออกระหว่างกาบใบ ผลสดแบบมีเนื้อเมล็ดเดียว ทรงรูปกลมรี ปลายแหลม ขนาด 4 เซนติเมตร ผลสุกสีน้ำตาล
ตาลฟ้านิยมปลูกเป็นไม้ประดับกลางแจ้งที่มีแสงแดดจัด ใบตาลฟ้าใช้มุงหลังคา ฝาบ้านหรือสานเป็นตะกร้าได้ ส่วนแกนกลางลำต้นรับประทานได้ มีรสขม หรือใช้ทำแป้งสาคู
พระเจ้าราชวรวงศ์เธอ พระองค์เจ้ากำพุชฉัตร

พระเจ้าราชวรวงศ์เธอ พระองค์เจ้ากำพุชฉัตร ลางแห่งสะกดว่า กัมพุชฉัตร, กำภูฉัตร หรือ กัมโพชฉัตร เป็นพระราชธิดาในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดานักองค์อี
พระประวัติ.
พระเจ้าราชวรวงศ์เธอ พระองค์เจ้ากำพุชฉัตร เป็นพระราชธิดาในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดานักองค์อี หรือพระนามในราชสำนักเขมรว่าสมเด็จพระศรีวรราชธิดา พระนาม "กำพุชฉัตร" มีความหมายว่า "ฉัตรแห่งกัมพูชา" เพราะเจ้าจอมมารดานักองค์อี เป็นพระราชธิดาในพระนารายน์ราชารามาธิบดี พระเจ้ากรุงกัมพูชา มีพระขนิษฐาร่วมพระชนนีคือ พระเจ้าราชวรวงศ์เธอ พระองค์เจ้าวงศ์มาลา (ลางแห่งออกพระนามว่า วงศ์กษัตริย์)
เจ้าจอมมารดานักองค์อี พระชนนี เป็นพระราชธิดาในพระนารายน์ราชารามาธิบดี หรือนักองค์ตน พระเจ้ากรุงกัมพูชา ที่ประสูติแต่นักนางแม้น (หรือแป้น) และมีพระภคินีต่างมารดาที่รับราชการเป็นฝ่ายในของสมเด็จพระบวรราชเจ้ามหาสุรสิงหนาทด้วยกันคือเจ้าจอมมารดานักองค์เภา ส่วนนักนางแม้นที่เข้ามาในกรุงเทพมหานครด้วยกันนั้นก็ได้บวชเป็นชีที่วัดหลวงชี (ต่อมาคือ วัดบวรสถานสุทธาวาส) ด้วยความที่พระองค์มีพระชนนีเป็นราชนิกูลจากต่างแดน พระองค์จึงถูกพระเจ้าราชวรวงศ์เธอ พระองค์เจ้าสุดาสวรรค์ ซึ่งเป็นเจ้าวังหน้าด้วยกันมองว่า "อยู่ข้างจะเฟื่องฟู" และดู "ท่านบอ ๆ"
พระเจ้าราชวรวงศ์เธอ พระองค์เจ้ากำพุชฉัตรทรงเชี่ยวชาญเชิงกวีและนิพนธ์กลอนเบ็ดเตล็ด ทั้งยังเป็นพระราชธิดาที่มีความสนิทสนมกับสมเด็จพระบวรราชเจ้ามหาสุรสีหนาทมาก ครั้นเมื่อพระชนกประชวรก็มีโอกาสเข้าเฝ้าข้างพระที่อย่างใกล้ชิด และในช่วงเวลาดังกล่าวก็นิพนธ์เพลงยาว "นิพานวังน่า" หรือ "นิพพานวังหน้า" ที่มีเนื้อหาสำคัญยิ่งของประวัติศาสตร์วังหน้าช่วงรัชกาลพระบาทสมเด็จพระพุทธยอดฟ้าจุฬาโลกมหาราช แต่สำนวนแต่งไม่ใคร่ราบรื่นนัก
พระเจ้าราชวรวงศ์เธอ พระองค์เจ้ากำพุชฉัตรมีพระชันษายืนนานก่อนจะสิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏว่าพุทธศักราชใด
รถด่วนพิเศษทักษิณ

รถด่วนพิเศษทักษิณ ("ทักษิณ" แปลว่าภาคใต้; รหัสขบวน: 37/38) เป็นขบวนรถด่วนพิเศษของการรถไฟแห่งประเทศไทย ให้บริการผู้โดยสารระหว่างสถานีกลางกรุงเทพอภิวัฒน์ เขตจตุจักร กรุงเทพมหานคร กับสถานีรถไฟสุไหงโก-ลก อำเภอสุไหงโก-ลก จังหวัดนราธิวาส เป็นขบวนรถด่วนพิเศษที่มีระยะทางทำการไกลที่สุดในประเทศไทย ซึ่งไกลเท่ากับระยะทำการของขบวนรถเร็วที่ 171/172 ซึ่งมีต้นทาง และปลายทางเป็นสถานีเดียวกัน ชนิดรถที่ให้บริการได้แก่ รถนั่งและนอนปรับอากาศชั้นหนึ่งและชั้นสอง (บนอ.ป. และ บนท.ป.) รถนั่งชั้นสองและชั้นสาม (บชท. และ บชส.) และรถเสบียง (บกข. หรือ บสข.) ปัจจุบันพ่วงการโดยสารร่วมกับรถด่วนพิเศษระหว่างประเทศขบวนที่ 45/46 เดิมทีขบวนนี้เปิดเดินในนามของขบวน 19/20 และมีจุดหมายปลายทางที่สถานียะลา ก่อนที่จะมีการเปลี่ยนแปลงกำหนดเวลาเดินรถใหม่ในวันที่ 17 พฤศจิกายน พ.ศ. 2529 ขยายปลายทางขบวนรถไปจนถึงสถานีสุไหงโกลก และให้ขบวน 11/15 12/16 ปลายทางบัตเตอร์เวอร์ธและสุไหงโกลกเดิมที่วิ่งวันเว้นวัน ให้กลายเป็นขบวน 11/12 ปลายทางบัตเตอร์เวอร์ธและมีเดินทุกวัน
ภาพรวม.
รถไฟขบวนนี้ผ่านหลายจังหวัดในภาคใต้ของประเทศไทย ได้แก่ จังหวัดชุมพร, จังหวัดสุราษฎร์ธานี, จังหวัดนครศรีธรรมราช, จังหวัดพัทลุง, จังหวัดสงขลา, จังหวัดปัตตานี, จังหวัดยะลา และจังหวัดนราธิวาส
กำหนดเวลาเดินรถเที่ยวล่อง.
<br clear="left">
กำหนดเวลาเดินรถเที่ยวขึ้น.
<br clear="left">
รถด่วนพิเศษระหว่างประเทศ

รถด่วนพิเศษระหว่างประเทศ (ขบวนที่: 45/46) เป็นรถด่วนพิเศษขบวนหนึ่งของการรถไฟแห่งประเทศไทย วิ่งระหว่างสถานีกลางกรุงเทพอภิวัฒน์ เขตจตุจักร กรุงเทพมหานคร กับสถานีปาดังเบซาร์ รัฐปะลิส มาลาเซียใช้รหัสขบวน 45/46 ปัจจุบันสิ้นสุดเส้นทางที่สถานีปาดังเบซาร์และผู้โดยสารจะต้องผ่านด่านตรวจคนเข้าเมืองและไปซื้อตั๋วเพื่อขึ้นรถไฟ "อีทีเอส" หรือ "โคมูเตอร์" ของมาเลเซียต่อไป
ปัจจุบันชนิดรถที่ให้บริการมีเพียงรถนั่งและนอนปรับอากาศชั้นสอง (บนท.ป.)
ประวัติ.
รถด่วนพิเศษระหว่างประเทศหรือชื่อเดิม "รถด่วนสายใต้" เปิดเดินรถครั้งแรกในวันที่ 2 มกราคม พ.ศ. 2465 วิ่งทุกวันจันทร์ วันพุธ และวันเสาร์ ต้นทางในขณะนั้นคือสถานีรถไฟบางกอกน้อย และได้ย้ายต้นทางมาที่สถานีรถไฟกรุงเทพ ในวันที่ 1 มกราคม พ.ศ. 2470 ต่อมาได้หยุดทำการเดินรถชั่วคราวระหว่างวันที่ 15 มีนาคม พ.ศ. 2493 จนถึง 2 มกราคม พ.ศ. 2497 เนื่องจากสะพานพระราม 6 ถูกทำลาย
โดยปกติรถด่วนพิเศษระหว่างประเทศออกจากสถานีรถไฟกรุงเทพในช่วงบ่ายและไปถึงสถานีรถไฟบัตเตอร์เวอร์ธในช่วงสายของวันถัดมาโดยทำการเดินรถทุกวัน แต่ภายหลังในช่วงกลางปี พ.ศ. 2559 หลังจากที่ประเทศมาเลเซียได้มีการปรับปรุงการให้บริการรถไฟด้วยระบบรถไฟฟ้าทางคู่ขนาดความกว้าง 1 เมตร หรือขบวนรถไฟ "อีทีเอส" ประกอบกับการรถไฟแห่งประเทศไทยได้เปิดขบวนรถด่วนพิเศษทักษิณารัถย์ ในช่วงปลายปี พ.ศ. 2559 ทำให้รถด่วนพิเศษระหว่างประเทศจึงสิ้นสุดเส้นทางเพียงแค่สถานีปาดังเบซาร์ โดยจะพ่วงตู้โดยสารรวมไปกับรถด่วนพิเศษทักษิณขบวนที่ 37/38 (กรุงเทพอภิวัฒน์ - สุไหงโกลก - กรุงเทพอภิวัฒน์) และผู้โดยสารจะต้องผ่านด่านตรวจคนเข้าเมืองและดำเนินการซื้อตั๋วเพื่อใช้บริการรถไฟของประเทศมาเลเซียเพื่อเดินทางไปยังจุดหมายปลายทางต่อไป
กำหนดเวลาเดินรถ.
เที่ยวขึ้น.
กำหนดเวลาเดินรถเริ่มใช้วันที่ 20 กุมภาพันธ์ 2567
<br clear="left">
เที่ยวล่อง.
<br clear="left">
แม็คลาเรน 650เอส

แม็คลาเรน 650เอส  เป็นรถยนต์นั่งสมรรถนะสูง เครื่องยนตร์กลางลำท้าย เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เปิดตัวอย่างไม่เป็นทางการครั้งแรกในเดือมกุมภาพันธ์ ค.ศ. 2014 ในฐานะรถรุ่นใหม่จากค่ายแม็คลาเรน ที่มาเป็นรุ่นต่อจาก 12ซี 650เอส ได้เปิดตัวอย่างเป็นทางการในงานเจนีวามอเตอร์โชว์ปี ค.ศ. 2014
650เอส ใช้เครื่องยนตร์ M838T 3.8-litre V8 และตัวถังจากคาร์บอน-ไฟเบอร์ ที่ถอดแบบมาจาก 12ซี โดยตรง แต่มีการพัฒนาแรงม้าเพิ่มเป็น 641 ตัว (478 kW; 650 PS) และเพิ่มแรงบิดเป็น 500 lb·ft (680 N·m) ส่วนในเรื่องของระบบส่งกำลัง 650เอส ใช้เกียร์ 7 จังหวะ ชนิดดูอัล-คลัทซ์ เช่นเดียวกับ 12ซี
650เอส สามารถทำความเร็วสูงสุดได้ที่ 333 กม./ชม. (207 ไมล์/ชม.) และสามารถทำอัตราเร่ง 0-100 กม./ชม. ได้ที่ 3 วินาที และจาก 0-200 กม./ชม. ในเวลา 8.4 วินาที
โมเดล.
650S Spider.
650เอส สไปเดอร์ เปิดตัวในเดือนมีนาคม ค.ศ. 2014 เป็นเวอร์ชันเปิดประทุนของ 650เอส ซึ่งทำให้รถมีน้ำหนักมากกว่ารุ่นดั้งเดิม 40 กิโลกรัม แต่ก็ยังคงรักษาสมรรถภาพไว้ดีดี โดยอัตราเร่ง 0-100 กม./ชม. ที่ทำได้ 3 วินาทีเช่นเดิม และความเร็วสูงสุดลดลงเล็กน้อยที่ 204 ไมล์/ชม
625C.
625ซี เปิดตัวในเดือนกันยายน ค.ศ. 2014 มีทั้ง 2 รูปแบบคือคูเป้และโรสเตอร์ ที่ทางค่ายแม็คลาเรนเน้นเจาะตลาดใน เอเชียแปซิฟิกใต้
รถยังคงใช้เครื่องยนตร์ 3.8-litre twin-turbocharged V8 เช่นเดิม แต่ลดแรงม้าลงเป็น 616 ตัว (459 kW; 625 PS) และมีการปรับปรุงเครื่องลดการสั่นสะเทือนชุดใหม่ ทำให้ลดแรงกระแทกได้บ้าง ในเรื่องของสมรรถนะยังคงความเร็วเช่นเดียวกับ 650เอส แต่อัตราเร่ง 0-100 กม./ชม. ช้ากว่า ที่ 3.1 วินาที
675LT.
675แอลที (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส เปิดตัวในเดือนกุมภาพันธ์ ค.ศ. 2015 ในงานเจนีวามอเตอร์โชว์
675LT Spider.
675แอลที สไปเดอร์ (LT ย่อมาจาก หางยาว "Long tail") เป็นรุ่นที่พัฒนาเสริมต่อจาก 650เอส สไปเดอร์ เปิดตัวในเดือนกุมภาพันธ์ ค.ศ. 2016 ในงาน Geneva Motor Show รถเปิดประทุนค่าตัว 285,450 ปอนด์อังกฤษ หรือประมาณ 15.7 ล้านบาทไทย ที่ดัดแปลงจากรถคูเปชื่อเดียวกัน โดยเปลี่ยนจากหลังคาแข็งเป็นหลังคาเปิดประทุนแบบแข็งที่ออกแบบเป็น 3 ชิ้นและเปิด/ปิดโดยการกดปุ่ม ส่วนเครื่องยนต์ที่ใช้เป็นเครื่องยนต์บลอคเก่าที่ให้กำลังเท่าเก่า คือ เครื่องทวินเทอร์โบเบนซิน DOHC วี 8 สูบ 3,799 ซีซี 675 แรงม้า ถ่ายทอดกำลังสู่ล้อคู่หลังผ่านระบบเกียร์อัตโนมัติคลัทช์คู่ 7 จังหวะ จุดที่น่าสังเกต คือ ชิ้นส่วนเครื่องยนต์ประมาณครึ่งหนึ่งเปลี่ยนใหม่หมดรวมทั้งเทอร์โบชาร์เจอร์ สมรรถนะความเร็วตามตัวเลขผู้ผลิต อัตราเร่ง 0-100 กม./ชม. ทำได้ใน 2.9 วินาที ความเร็วสูงสุด 326 กม./ชม.
แมลงภู่

แมลงภู่ (ชื่อวิทยาศาสตร์: "Xylocopa latipes") เป็นสายพันธ์ุผึ้งไม้ซึ่งแพร่หลายในเขตเอเชียตะวันออกเฉียงใต้ ผึ้งชนิดนี้อาศัยอยู่ในป่าเขตร้อนอบอุ่น และสร้างรังโดยการเจาะเข้าไปในเนื้อไม้ แมลงภู่มักจะสร้างโพรงยาวลึกในไม้ผุ ต้นไม้ที่โค่นล้ม โทรศัพท์ หรือสิ่งอื่น ๆ ที่คล้าย ๆ กัน แต่ไม่พบว่าสร้างรังอยู่ในต้นไม้ที่ยังมีชีวิตอยู่
แมลงภู่ถูกบรรยายในทางวิทยาศาสตร์เป็นครั้งแรกโดยนักกีฏวิทยาชาวอังกฤษ Dru Drury ใน พ.ศ. 2316 โดยถูกจัดให้เป็นสมาชิกของกลุ่มผึ้งโดดเดี่ยว (วงศ์ Apidae)
แมลงภู่เป็นผึ้งที่มีขนาดใหญ่ แข็งแรง และมักอยู่โดดเดี่ยว ที่ไม่ได้อยู่เป็นอาณาจักร มีสีดำ สว่างสดใส มีปีกสะท้อนแสงสีเขียวน้ำเงินโลหะ และจะสะท้อนแสงสีม่วงในแสงแดด แมลงภู่อาจจะเป็นแมลงที่ใหญ่ที่สุดในกลุ่ม "Xylocopa" เท่าที่เคยรู้จัก และเกือบจะเป็นผึ้งที่ใหญ่ที่สุดในโลก
แมลงภู่สามารถส่งเสียงดังต่ำเป็นเสียงหึ่ง ซึ่งสามารถได้ยินเป็นระยะทางไกล ในขณะที่มันบินระหว่างดอกไม้หรือกิ่งไม้ ในเขตเมือง ผึ้งเหล่านี้มักจะถูกดึงดูดด้วยดอกไม้บางประเภท และสามารถย้อนกลับมาหลาย ๆ วัน หรือหลาย ๆ รุ่นอีกด้วย
คุณค่าทางวรรณคดี.
ในเรื่องรามเกียรติ์ มีการกล่าวถึงยักษ์ไมยราพผู้สะกดทัพของพระราม และนำพระรามไปไว้ที่เมืองบาดาล แต่หนุมานก็ปลอมเป็นใยบัวติดสไบนางพิรากวนเข้าไปในเมือง และหลังจากทราบว่าพระยาไมยราพได้นำดวงใจไปฝากไว้ที่แมลงภู่บนเขาตรีกูฏก็จำแลงตนให้ใหญ่และไปขยี้แมลงภู่ตัวนั้นได้ จนทั้งแมลงภู่ และพระยาไมยราพก็ได้สิ้นใจลงในที่สุด
ประโยชน์.
แมลงภู่ใช้ในเชิงการค้าในประเทศฟิลิปปินส์ เพื่อการผสมเกสรดอกเสาวรส เช่นเดียวกับในประเทศอินโดนีเซียและประเทศมาเลเซีย ตลอดจนส่วนอื่น ๆ ของเอเชียตะวันออกเฉียงใต้ นอกจากนี้ ยังมีการค้นพบว่า ดอกเสาวรสบานสัมพันธ์กับช่วงที่แมลงภู่กำลังแพร่หลาย แสดงให้เห็นว่าสิ่งมีชีวิตทั้งสองชนิดนี้วิวัฒนาการมาอย่างสัมพันธ์กัน
กะเปา

กะเปา (ชื่อวิทยาศาสตร์: "Pholidocarpus macrocarpus") เป็นพืชในวงศ์ปาล์ม (Arecaceae) มีถิ่นกำเนิดในไทย มาเลเซีย และอินโดนีเซีย ปัจจุบันมีจำนวนลดลงเนื่องจากมีการบุกรุกป่า
กะเปาเป็นปาล์มต้นเดี่ยว สูง 20 เมตร เส้นผ่านศูนย์กลางต้น 25-30 เซนติเมตร ใบเป็นใบประกอบแบบนิ้วมือแกมขนนก เอนหรือห้อยลง 40-50 ทาง กาบใบแยกต่ำ ขอบกาบใบมีใยสีน้ำตาลอมแดง ก้านใบยาว 1.6-2.5 เมตร ขอบใบมีหนามแหลมสีน้ำตาล ใบเกือบกลม ขนาด 2 เมตร แบ่งเป็นใบย่อย 45-55 ใบ ช่อดอดออกระหว่างกาบใบ รวมยาวได้ถึง 2 เมตร ผลทรงกลมแกมรูปไข่กลับ สีน้ำตาล มีผิวขรุขระ เป็นปาล์มที่ชอบที่ชื้นแฉะ นิยมปลูกเป็นไม้ประดับ
ลานาเดลเรย์ (อัลบั้ม)

ลานาเดลเรย์ (') หรือที่รู้จักในนาม ลานาเดลเรย์เอเคเอลิซซีแกรนต์ (') คือสตูดิโออัลบั้มแรกของลานา เดล เรย์ นักร้องหญิงชาวอเมริกัน อัลบั้มนี้ได้วางจำหน่ายแบบดิจิทัลผ่านไอทูนส์สโตร์ เมื่อวันที่ 4 มกราคม พ.ศ. 2553 โดยค่าย 5 พอยต์ส เมื่อเธอเป็นที่รู้จักในชื่อของลานา เดล เรย์ อย่างไรก็ตามอัลบั้มได้ถูกเรียกเก็บคืนจากท้องตลาด เนื่องจากทุนที่ไม่เพียงพอต่อการวางจำหน่าย แต่ในที่สุดเดลเรย์ก็ได้ซื้อสิทธิ์ของอัลบั้มนี้กลับมาและชื่อของนักร้องถูกสะกดจาก "Del Ray" เป็น "Del Rey" แทน ภายหลังจากการวางจำหน่ายอัลบั้ม"บอร์นทูดาย" (พ.ศ. 2555) ภายใต้ชื่อในการแสดงว่า Lana Del Rey เธอแสดงความปรารถนาที่จะทำการวางจำหน่ายอัลบั้มนี้ใหม่อีกครั้งหนึ่ง
รายชื่อเพลง.
เพลงทั้งหมดถูกเขียนขึ้นโดยอีลิซาเบท แกรนต์ และ เดวิด คาห์น โดยคาห์นเป็นโปรดิวซ์เซอร์เพลงทั้งหมด
โปรลีกา (ประเทศอินโดนีเซีย)

โปรลีกา  เป็นการแข่งขันวอลเลย์บอลอาชีพระดับสูงสุดของประเทศอินโดนีเซีย ภายใต้การบริหารของสหพันธ์วอลเลย์บอลอินโดนีเซีย ก่อตั้งขึ้นในปี ค.ศ. 2002 โดยการแข่งขันแบ่งออกเป็นประเภททีมชายและทีมหญิง
พระเจ้าวรวงศาธรรมิกราช

พระเจ้าวรวงศาธรรมิกราช มีพระนามเดิมว่าเจ้าวรวงศา หรือ เจ้าวรวังโส เป็นกษัตริย์แห่งล้านช้าง พระบิดาเป็นสามัญชนซึ่งต่อมาเป็นที่รู้จักในชื่อพระวรปิตา พระมารดามีนามว่านางคำไบหรือนางคำไคเป็นพระขนิษฐาร่วมมารดาของพระเจ้าไชยเชษฐาธิราช พระองค์นับเป็นกษัตริย์ยอดนักรบองค์หนึ่งของลาว แต่มักไม่ค่อยถูกกล่าวถึงเท่าไหร่ ทรงผ่านสงครามกลางเมืองหลายครั้ง รวมถึงการที่ทรงกรีฑาทัพเข้าทำสงครามกับนรธาเมงสอ พระเจ้าเชียงใหม่ และท่านยังสามารถยึดหัวเมืองล้านนาได้เกือบหมด และขับไล่ข้าหลวงสยามชาวยวนที่ปกครองเชียงแสน ซึ่งขึ้นมาปกครองล้านนาตอนเหนือตั้งแต่รัชกาลพระนเรศวร เป็นผลสำเร็จ และเป็นเหตุบีบให้เมืองเชียงใหม่ไปขอขึ้นตรงกับอยุธยาเพื่อขอกำลังพลของอยุธยาไปช่วยเกลี้ยกล่อมล้านช้างไม่ให้บุกตีเมืองเชียงใหม่ นับเป็นยุครุ่งเรืองยุคหนึ่งของล้านช้าง พระองค์ได้ครองราชย์หลังจากพระหน่อแก้วกุมารสวรรคตในพ.ศ. 2139 ล้านช้างปกครองโดยมีพระวรปิตาเป็นผู้สำเร็จราชการ ต่อมาทรงมีปัญหาขัดแย้งกับพระวรปิตา เนื่องจากพระวรปิตาต้องการกำจัดพระองค์เพื่อขึ้นเป็นกษัตริย์เสียเอง แต่พระองค์มีพระยาแสนหลวงที่เป็นพระญาติฝ่ายมารดาช่วยคุ้มครอง พระองค์จึงได้ขึ้นครองราชย์ในที่สุด ต่อมา เมื่อพระองค์และพระยาแสนหลวงไปกวาดต้อนครัวลาวที่เชียงใหม่ พระวรปิตาก็ก่อกบฏปิดเมืองไม่ให้พระองค์เสด็จเข้า จนเกิดรบพุ่งกันใน พ.ศ. 2142 แต่คณะสงฆ์เข้าไกลเกลี่ยให้คืนดีกัน พระวรปิตาไปครองเมืองมรุกขนคร ส่วนพระเจ้าวรวงศาธรรมิกราชขึ้นครองราชย์ดังเดิม
ต่อมา ใน พ.ศ. 2145 กษัตริย์อังวะได้ยกทัพมารบกับไทใหญ่ พระเจ้าวรวงศายกทัพขึ้นไประวังเหตุที่หลวงพระบาง พระวรปิตาก่อกบฏยกทัพมายึดเวียงจันทน์ไว้ได้ พระยาแสนหลวงได้ยกทัพลงมาปราบปรามได้ พระวรปิตายอมออกบวชตลอดชีวิต พระยาแสนหลวงได้เป็นพระยานครหลวงพิชิตไปครองเมืองมรุกขนครแทน ต่อมา ใน พ.ศ. 2147 เกิดเหตุวุ่นวายในเชียงขวางเนื่องจากเจ้าคำลุน เจ้าเมืองสิ้นชีวิต ลูกหลานแย่งราชสมบัติกัน พระเจ้าวรวงศายกทัพไปไกล่เกลี่ยให้เจ้าสองแคว โอรสเจ้าคำลุนขึ้นเป็นกษัตริย์ ต่อมา ชาวเชียงขวางร้องเรียนว่าเจ้าสองแควปกครองไม่อยู่ในสัตย์ธรรม พระองค์สืบทราบว่าจริงจึงปลดเจ้าสองแควออก ตั้งเจ้าธานีเป็นเจ้าเมืองเชียงขวางแทนใน พ.ศ. 2149
ใน พ.ศ. 2155 มีเชื้อพระวงศ์จากกรุงศรีอยุธยาขึ้นมากราบทูลว่ากรุงศรีอยุธยาถูกต่างชาติยึดครอง พระองค์จึงยกทัพลงไปถึงเมืองลพบุรี พบว่าไม่เป็นความจริง เพียงแต่เกิดเหตุวุ่นวายในกรงศรีอยุธยา เจ้าฟ้าสุทัศน์ถูกจับในข้อหากบฏและปลงพระชนม์แล้ว พระองค์จึงยกทัพกลับไป
ใน พ.ศ. 2165 พระเจ้าวรวงศาเสด็จไปหลวงพระบางมอบหมายให้พระอุปยุวราชรักษาเมือง พระยาเมืองจัน นามเดิมว่าเวียง ได้ถือโอกาสนี้ก่อกบฏ ยึดเมืองเวียงจันทน์และยกพระอุปยุวราชขึ้นเป็นกษัตริย์ พระเจ้าวรวงศาได้ให้เจ้าหม่อมไชยและพระยาอนุชิตยกทัพลงมายึดเมืองเวียงจันทน์คืนได้ พระยาเมืองจัน (เวียง) ไปตั้งมั่นที่เวียงคุก ฝั่งเดียวกับหนองคาย เมื่อพระเจ้าวรวงศาเสด็จกลับมาแล้ว บ้านเมืองยังคงวุ่นวายอยู่ พระยาเมืองจัน (เวียง) ได้ยกทัพเข้ามาตีเวียงจันทน์แตก พระเจ้าวรวงศาแตกพ่ายหนีไปทางเมืองเชียงแดง พระยาเมืองจันยกทัพตามไปทัน สังหารพระเจ้าวรวงศาและครอบครัวที่ตามไปด้วยจนหมดสิ้นแล้วยกพระอุปยุวราชขึ้นครองราชย์ต่อไป
แม็คลาเรน เอฟ1

แม็คลาเรน เอฟ1  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 1+2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ เริ่มแรกนั้น เอฟ1 เป็นโปรเจกต์ที่นายกอร์ดอน เมอเรย์ (Gordon Murray) วิศวกรเครื่องกลชาวแอฟริกาใต้ เป็นผู้ริเริ่ม และได้ปรึกษากับนายรอน เดนนิส ประธานบริษัทแม็คคลาเรนในการสร้างรถซูเปอร์คาร์ ทำให้โปรเจกต์ แม็คลาเรน เอฟ1 เริ่มขึ้นมาได้ โดยได้นายกอร์ดอน เป็นหัวหน้าโปรเจกต์ครั้งนี้ มีนายปีเตอร์ สตีเฟนส์ (Peter Stevens) เป็นผู้ออกแบบรถทั้งคัน ในวันที่ 31 มีนาคม ค.ศ. 1998 เอฟ1 ได้สร้างสถิติเป็นรถที่เร็วที่สุดในโลก ด้วยความเร็วสูงสุดที่ 386.4 กม./ชม. (240.1 ไมล์/ชม.) และเป็นรถที่ใช้เครื่องยนตร์ที่ไม่ใช้ระบบอัดอากาศ (N/A) ที่เร็วที่สุดในโลกอยู่ในปัจจุบัน 
เอฟ1 เต็มไปด้วยเทคโนโลยีและการออกแบบในอีกนวัตกรรมหนึ่ง ที่ทำให้รถเบากว่าและคล่องตัวมากยิ่งขึ้นกว่ารถสปอร์ตหลายคันในสมัยนั้น ไม่ว่าจะเป็นการพัฒนาให้เป็นรถวิ่งถนนคันแรกของโลกที่ใช้คาร์บอนไฟเบอร์เรนฟอร์สเซตพลาสติก (CFPR) ในการทำโครงตัวถังทั้งคัน หรือแม้แต่การออกแบบตามหลักแอโรไดนามิก ที่มีค่าสัมประสิทธิ์แรงต้านอากาศพลศาสตร์ (Drag coefficient) ที่ 0.32 ซึ่งมีค่าเร็วกว่าบูกัตติ เวย์รอน ที่ทำได้เพียง 0.36 ขณะที่เอสเอสซี อัลทีเมท เอโร ทำได้ที่ 0.357
สิ่งหนึ่งที่แม็คลาเรน เอฟ1 แตกต่างจากรถสปอร์ตทั่วๆไปคือ การออกแบบรถยนต์ 1 ที่นั่ง โดยให้ตำแหน่งที่นั่งอยู่ส่วนกลางของรถ (ที่นั่งยื่นออกไปข้างเล็กน้อย) และมีที่นั่งเล็กๆ 2 ที่ ด้านขวาและซ้ายของรถ การออกแบบเช่นนี้ช่วยให้ผู้ขับขี่สามารถเข้าโค้งและการแซงได้ดี สำหรับเครื่องยนตร์นั้นได้ใช้เครื่องยนตร์ที่ใช้กันในสนามแข่งรถ ซึ่งในปัจจุบันไม่นิยมนำมาใช้แล้ว เนื่องจากความไม่สะดวกสบายในการใช้งาน เอฟ1 ยังเป็นรถที่ได้รับการออกแบบให้เป็นที่รถที่ใช้วิ่งบนถนนทั่วไป โดยมีความเป็นที่สุดของรถ (Ultimate road car) ถึงอย่างไรก็ดี เอฟ1 ก็ยังคงมีการโมดิฟายด์เป็นรถในสนามแข่งหลายสนาม อาทิเช่น รายการ24 ชั่วโมง เลอม็อง ในปี ค.ศ. 1995
สายการผลิตของเอฟ1 ได้เริ่มขึ้นตั้งแต่ปี ค.ศ. 1992 จนถึง ค.ศ. 1998 โดยผลิตมาได้ทั้งหมด 106 คัน ในจำนวนนี้รวมถึงรถที่ดัดแปลงในสนามแข่งและรุ่นเสริมย่อยๆอีกด้วย
ในปี ค.ศ. 1994 นิตยสารรถยนต์จากอังกฤษ "ออโตคาร์" ได้ทำการทดสอบรถยนต์คันนี้และได้กล่าวยกย่องว่า "แม็คลาเรน เอฟ1 เป็นรถยนต์ขับขี่ที่ดีที่สุดที่ใช้วิ่งบนถนนสาธารณะ" และต่อด้วยว่า "เอฟ1 จะได้รับการจดจำในฐานะช่วงเวลาที่ยิ่งใหญ่ครั้งหนึ่งในประวัติศาสตร์ของวงการรถยนต์ และอาจจะเป็นไปได้ที่มันจะเป็นผลิตภัณฑ์รถยนต์ที่เร็วที่สุดที่โลกเคยมีมา"
ในเดือนสิงหาคม ค.ศ. 2003 ในงานประมูลสินค้าที่เพบเบิลบีช (Pebble Beach) ได้มีการเสนอขายตัวถัง หมายเลข 006 ของแม็คลาเรน เอฟ1 ไว้ที่ 8.47 ล้านดอลลาร์ หรือเป็นเงินไทยราว 254 ล้านบาท
โฮโจ โทกิมูเนะ

โฮโจ โทะกิมุเนะ  ประมุขของตระกูลโฮโจ และเป็น"ชิกเก็ง" คนที่ 8 ของรัฐบาลโชกุนคะมะกุระ ซึ่งโดยพฤตินัยเป็นผู้มีอำนาจสูงสุดของญี่ปุ่น โทะกิมุเนะปกครองญี่ปุ่นในช่วงที่ญี่ปุ่นถูกรุกรานจากมองโกล 
ประวัติ.
โทะกิมุเนะเป็นบุตรของประมุขตระกูลคนก่อน "โฮโจ โทะกิโยะริ" ซึ่งเป็นชิกเก็งคนที่ 5 เขาขึ้นเป็นชิกเก็งเมื่ออายุได้เพียง 18 ปีต่อจากอาของเขาที่ถึงแก่อสัญกรรม
การรุกรานจากมองโกล.
เพียงหนึ่งปีหลังเขาขึ้นเป็นผู้นำสูงสุดของญี่ปุ่น จักรวรรดิมองโกลส่งคณะทูตมาถลวายราชสาส์นถึง 4 ครั้งเพื่อเกลี้ยกล่อมให้ญี่ปุ่นยอมเป็นประเทศราช อย่างไรก็ตาม แม้ว่าทางราชสำนักจักรพรรดิในเคียวโตะจะเห็นควรให้ยอมจำนนเนื่องจากเกรงแสนยานุภาพของมองโกล โทะกิมุเนะในวัย 19 ปีเลือกที่จะไม่ตอบใดๆกลับไป ถึงอย่างนั้น และสั่งการให้ขุนนางและซะมุไรในคีวชูเตรียมพร้อมรับสงครามที่อาจเกิดขึ้น
สงครามครั้งที่หนึ่งอุบัติขึ้นและมองโกลเป็นฝ่ายพ่ายแพ้เนื่องจากพายุไต้ฝุ่น มองโกลได้ส่งคณะทูตมาเป็นครั้งที่ 5 และครั้งนี้โทะกิมุเนะตอบโต้ด้วยการสั่งให้ประหารราชทูตของมองโกล แต่มองโกลก็ยังราชทูตมาอีกเป็นครั้งที่ 6 และก็ถูกโทะกิมุเนะสั่งประหารอีก สงครามครั้งที่สองอุบัติขึ้น และครั้งนี้ญี่ปุ่นมีการรับมืออย่างดี สามารถยันกองเรือข้าศึกไว้ในได้จนมีไต้ฝุ่นเข้า และไต้ฝุ่นลูกนั้นได้ทำลายกองเรือมองโกลพินาศทั้งหมด
ซูราบายาบินซามาโตร์

ซูราบายาบินซามาโตร์  เป็นทีมวอลเลย์บอลระดับอาชีพของประเทศอินโดนีเซียที่ได้รับการก่อตั้งในปี ค.ศ. 2002 ทีมนี้ตั้งอยู่ ณ เมืองซูราบายา โดยมีสนามเหย้าของสโมสรแห่งนี้คือ "GOR Tawangalun" ทีมนี้เคยเป็นตัวแทนของประเทศอินโดนีเซีย เข้าแข่งขันรายการวอลเลย์บอลชิงแชมป์สโมสรเอเชีย ในปี ค.ศ. 2009 และ 2012
เร็กกิงบอล (เพลงไมลีย์ ไซรัส)

"เร็กกิงบอล"  เป็นเพลงของนักร้องอเมริกัน ไมลีย์ ไซรัส จากสตูดิโออัลบั้มที่สี่ "แบงเกอซ์" (2013) เพลงออกจำหน่ายวันที่ 25 สิงหาคม ค.ศ. 2013 โดยสังกัดอาร์ซีเอเรเคิดส์ เป็นซิงเกิลที่สองของอัลบั้ม เพลงเขียนโดยโมเซลลา สเตฟาน มอชชีโอ ซาชา สการ์เบ็ก ลูคัสซ์ ก็อตต์วอลด์ และเฮนรี รัสเซลล์ วอลเตอร์ สองคนหลังเป็นผู้ผลิตเพลง "เร็กกิงบอล" เป็นเพลงป็อปบัลลาด เนื้อเพลงบรรยายเกี่ยวกับความสัมพันธ์ที่พังทลายลง
"เร็กกิงบอล" ได้รับการวิจารณ์โดยทั่วไปเป็นที่ชื่นชอบ นักวิจารณ์เพลงยกย่องเนื้อหาในเพลงและกระบวนการผลิตเพลงโดยรวม อย่างไรก็ตาม นักวิจารณ์สงสัยว่าการสื่ออารมณ์ของไมลีนั้นเหมือนจริงหรือไม่ เนื่องจากเธอเพิ่งมีข้อถกเถียงเกี่ยวกับภาพลักษณ์ของเธอที่ดูยั่วยวนมากขึ้น เพลงเปิดตัวที่อันดับห้าสิบบนบิลบอร์ดฮอต 100 ต่อมาได้เป็นซิงเกิลอันดับหนึ่งเพลงแรกในสหรัฐอเมริกา หลังจากมิวสิกวิดีโอออกอากาศ เพลงยังอยู่อันดับหนึ่งในสัปดาห์ต่อมา หลังจากนั้นเก้าสัปดาห์ เพลงกลับไปขึ้นอันดับหนึ่งอีกครั้ง และถือว่ามีช่องว่างที่ยาวนานที่สุดระหว่างสัปดาห์ที่ขึ้นอันดับหนึ่งในประวัติศาสตร์ชาร์ตบิลบอร์ดฮอต 100 นับถึงเดือนมกราคม ค.ศ. 2014 "เร็กกิงบอล" ขายได้ 3 ล้านชุดในสหรัฐอเมริกา ในต่างประเทศ เพลงติดชาร์ตสูง ขึ้นอันดับหนึ่งในแคนาดา สเปน และสหราชอาณาจักร และติดสิบอันดับแรกในยุโรปและโอเชียเนีย
มิวสิกวิดีโอเพลง "เร็กกิงบอล" ออกอากาศวันที่ 9 กันยายน ค.ศ. 2013 แสดงฉากถ่ายใบหน้าไซรัสร้องไห้ทั้งน้ำตา ทำให้นึกถึงมิวสิกวิดีโอเพลง "น็อตธิงคอมแพส์ 2 ยู" ของชิเนด โอคอนเนอร์ สลับกับฉากไซรัสเปลือยกำลังเหวี่ยงตัวเองบนลูกตุ้มเหล็ก (wrecking ball) นักวิจารณ์แบ่งออกตามความคิดเห็นต่อวิดีโอ รู้สึกว่าเพลงนี้ดูยั่วยวนกว่าซิงเกิลก่อนหน้า "วีแคนต์สต็อป" "เร็กกิงบอล" เคยครองสถิติเพลงที่มียอดผู้ชมมากที่สุดใน 24 ชั่วโมงแรกบันทึกโดยวีโว ด้วยยอดผู้ชม 19.3 ล้านครั้ง และยังคงครองสถิติเป็นวิดีโอที่มียอดผู้ชมเกิน 100 ล้านครั้งเร็วที่สุด ในงานประกาศรางวัลเอ็มทีวียุโรปมิวสิกอะวอดส์ 2013 ไซนัสได้รับรางวัลวิดีโอยอดเยี่ยม และรางวัลวิดีโอแห่งปีในงานเอ็มทีวีวิดีโอมิวสิกอะวอดส์ 2014 หลังจากประสบความสำเร็จ ไซรัสได้รับรางวัลวิดีโอยอดเยี่ยมที่สุดในโลกในงานประกาศรางวัลเวิลด์มิวสิกอะวอดส์ 2014 ในมอนเต คาร์โล นับถึงเดือนเมษายน ค.ศ. 2015 "เร็กกิงบอล" มียอดผู้ชม 760 ล้านครั้งบนยูทูบ และเป็นวิดีโอที่มีผู้ชมสูงสุดอันดับที่สิบหก ไซรัสแสดงเพลง "เร็กกิงบอล" ในการแสดงสดหลายครั้ง รวมถึงเทศกาลไอฮาร์ตมิวสิกเฟสติวัล และในรายการ"แซตเทอร์เดย์ไนต์ไลฟ์" หนึ่งตอน
เอริก คาร์ตแมน

เอริก คาร์ตแมน  เป็นตัวละครหลักจากซีรีส์แอนิเมชันอเมริกันเรื่อง "เซาท์พาร์ก" เขาเป็นเด็กชายรูปร่างอ้วน หนึ่งในกลุ่มตัวละครเด็กประถมหลักของเรื่อง มีบุคลิกพูดจารุนแรง มักล้อเลียนและต่อต้านผู้อื่น โดยเฉพาะไคล์ บรอฟลอฟสกี คาร์ตแมนให้เสียงโดยเทรย์ พาร์กเกอร์ หนึ่งในผู้สร้างรายการ
คาร์ตแมนเกิดเมื่อวันที่ 1 กรกฎาคม ลักษณะภายนอกมักสวมหมวกสีฟ้าขอบสีเหลืองและมีลูกปอมสีเหลือง เสื้อแจ็กเก็ตสีแดง และถุงมือสีเหลือง เขาอาศัยอยู่กับแม่ชื่อไลแอน (Liane) ซึ่งมักตามใจเขาเสมอ
ตัวละครคาร์ตแมนมีพฤติกรรมเหยียดเชื้อชาติและศาสนา เช่น เหยียดชาวยิว คนผิวดำ ชาวเอเชีย และเด็กผมแดง (จิงเจอร์) มักแสดงท่าทีเกลียดชังกลุ่มที่มีแนวคิดโลกสวย และก่อเหตุวุ่นวายภายในเมืองเป็นระยะ ๆ เขาใช้คำพูดรุนแรงใส่เพื่อนร่วมชั้น โดยเฉพาะกับไคล์ ซึ่งเป็นหนึ่งในคู่กัดประจำของเขา ทำให้ไคล์และสแตนมักเรียกเขาว่า "Fatass" (ไอ้อ้วน)
หนึ่งในตอนที่แสดงให้เห็นลักษณะนิสัยของคาร์ตแมนอย่างชัดเจน คือ ตอน "Breast Cancer Show Ever" ในซีซันที่ 12 ซึ่งคาร์ตแมนล้อเลียนเวนดี้ เทสเบอร์เกอร์ ขณะเธอกำลังนำเสนอเรื่องโรคมะเร็งเต้านม จนนำไปสู่การปะทะกันทางร่างกายระหว่างทั้งสอง ซึ่งจบลงด้วยเวนดี้เป็นฝ่ายชนะ
แม้คาร์ตแมนมักชอบแสดงออกว่าไม่ต้องการพึ่งใคร แต่เมื่อไม่มีเพื่อนเล่น เขาก็มักขอให้บัตเตอร์สมาอยู่เป็นเพื่อนเสมอ
ราม พหาทุร พามชาน

ราม พหาทุร พามชาน (9 เมษายน ค.ศ. 1990 –) มีฉายาว่า ลามะปัลเดน ดอร์เจ  หรือปัจจุบันใช้ว่า ธรรมสังฆะ  จากรัตนปุรี อำเภอพารา ประเทศเนปาล ซึ่งบางส่วนของผู้สนับสนุนของเขาได้อ้างว่าเขาเป็นพระพุทธเจ้าผู้กลับชาติมาเกิด แต่ลามะปัลเดน ดอร์เจได้ปฏิเสธต่อการกล่าวอ้างนี้ และผู้ปฏิบัติธรรมจำนวนมากต่างเห็นด้วยว่าพระโคตมพุทธเจ้าได้เข้าสู่พระนิพพานแล้ว และไม่สามารถจะเกิดใหม่ได้
เขาเป็นที่ดึงดูดต่อผู้เยี่ยมเยือนนับพันรวมถึงสื่อ โดยใช้เวลานานนับเดือนในการทำสมาธิ ฉายา"พระพุทธเจ้าน้อย" ของเขา เริ่มมาจากการทำสมาธิในวันที่ 16 พฤษภาคม ค.ศ. 2005 มีรายงานว่าเขาได้หายไปจากโพรงต้นไม้ที่เขาทำการนั่งสมาธิเป็นเวลาหลายเดือนในวันที่ 16 มีนาคม ค.ศ. 2006 แต่ก็พบตัวโดยผู้ติดตามบางส่วนในสัปดาห์ต่อมา โดยเขาได้บอกแก่ผู้ติดตามถึงการออกจากสถานปฏิบัติสมาธิของเขา ที่ซึ่งมีฝูงชนขนาดใหญ่เฝ้าดูเขาว่า "เพราะที่แห่งนี้ไม่มีความสงบสุขเสียแล้ว" จากนั้นเขาก็ไปตามทางของตัวเอง และกลับมาปรากฏตัวในที่อื่น ๆ ในประเทศเนปาลเมื่อวันที่ 26 ธันวาคม ค.ศ. 2006 แต่แล้วก็หายจากไปอีกครั้งในวันที่ 8 มีนาคม ค.ศ. 2007 เมื่อวันที่ 26 มีนาคม ค.ศ. 2007 จากการตรวจสอบโดยสถานีตำรวจภูมิภาคนิจเกฐในรัตนปุรี ได้พบลามะปัลเดน ดอร์เจนั่งสมาธิภายในห้องใต้ดินที่มีขนาดประมาณเจ็ดตารางฟุต
เมื่อวันที่ 10 พฤศจิกายน ค.ศ. 2008 ลามะปัลเดน ดอร์เจได้ปรากฏตัวอีกครั้งในรัตนปุรีและพูดคุยกับเหล่าผู้นับถือศรัทธาในป่าที่ห่างไกล
ศิริมาศ ชื่นวิทยา

ศิริมาศ ชื่นวิทยา (ชื่อเล่น: เอ้) เป็นนักร้อง และนักแสดงชาวไทย มีชื่อเสียงจากการเป็นนักร้องนำ วงพิ้งค์ (Pink) ภายใต้สังกัดอาร์เอส
ประวัติ.
ศิริมาศ ชื่นวิทยา หรือ "เอ้" เกิดเมื่อวันที่ 13 พฤศจิกายน พ.ศ. 2523 จบการศึกษาระดับปริญญาตรี คณะวิทยาการจัดการ สาขานิเทศศาสตร์ แขนงโฆษณา มหาวิทยาลัยราชภัฏสวนสุนันทา เข้าสู่วงการด้วยการแสดงมิวสิควีดีเพลง "เธอเปลี่ยนไป" ของ วง Syam
ศิริมาศได้เข้ามาเป็นนักร้องนำวงพิ้งค์ ภายใต้สังกัดอาร์เอส ในอัลบั้มชุดที่สอง ด้วยเหตุที่ 1 ในนักร้องวงพิ้งค์คือ ธิราพรรณ์ วชิรเดชกุล (หรือโมสต์) ได้ออกจากวงไป ศิริมาศจึงได้เป็นนักร้องนำของวง ออกอัลบั้มชุดที่ 2 ในวงพิ้งค์คือ "อัลบั้ม Ladies" ในปี 2546 เปิดตัวด้วยเพลง "ผู้หญิงลืมยาก" เพลงนี้ถือว่าเป็นเพลงที่ทำให้วงพิ้งค์ประสบความสำเร็จอย่างมาก และเป็นเพลงประจำวงจนถึงปัจจุบัน
หลังจากนั้นก็มีอัลบั้มต่อๆมาคือ "อัลบั้ม In Love" (พ.ศ. 2547), "อัลบั้ม ไพเราะ เพราะ Pink" (พ.ศ. 2548) และอัลบั้มชุดสุดท้าย "รัก เลิก โกรธ หลง" (พ.ศ. 2550) วงพิ้งค์มีเพลงฮิตที่เป็นที่รู้จักอย่างเช่น ผู้หญิง...ลืมยาก, มีความสุข (บนความทุกข์ของใครรึเปล่า), สาธุ, เริ่มจากร้อย, ผู้หญิงนิสัยไม่ดี และเพลง คนลงเอย
ศิริมาศเริ่มมีชื่อเสียงอีกครั้งด้วยการรับเชิญละครซีรีส์ ฮอร์โมน วัยว้าวุ่น ซีซั่น 2" ในบท พี่บอม (EP. 5)
ปาเลมบัง บัง ซุมเซล บาเบล

ปาเลมบัง บัง ซุมเซล บาเบล  เป็นทีมวอลเลย์บอลระดับอาชีพของประเทศอินโดนีเซียที่ได้รับการก่อตั้งในปี ค.ศ. 2002 ทีมนี้ตั้งอยู่ ณ เมืองปาเลมบัง โดยมีสนามเหย้าของสโมสรแห่งนี้คือ ปาเลมบังสปอร์ตฮอลล์ ทีมนี้เคยเป็นตัวแทนของประเทศอินโดนีเซีย เข้าแข่งขันรายการวอลเลย์บอลชิงแชมป์สโมสรเอเชีย ในปี ค.ศ. 2011
อัลตราไวโอเลนซ์ (อัลบั้ม)

อัลตราไวโอเลนซ์  คือสตูดิโออัลบั้มลำดับที่สามของลานา เดล เรย์ นักร้อง นักแต่งเพลงหญิงชาวอเมริกัน วางจำหน่ายโดยยูเอ็มจีเรเคิดส์ดิงส์ เมื่อวันที่ 13 มิถุนายน พ.ศ. 2557
อีสเทิร์นแอนด์โอเรียนทัลเอ็กซ์เพรส

อีสเทิร์นแอนด์โอเรียนทัลเอ็กซ์เพรส (ตัวย่อ: E&O) เป็นขบวนรถไฟผู้โดยสารขบวนหนึ่ง วิ่งในประเทศไทย, ประเทศมาเลเซีย และประเทศสิงคโปร์ รถไฟขบวนนี้ติดอันดับขบวนรถไฟที่ดีที่สุดในโลก 25 อันดับแรก วิ่งระหว่างจุดผ่านรถไฟวุดแลนด์ กับสถานีรถไฟกรุงเทพ หยุดตามสถานีรายทางสำคัญ ได้แก่ สถานีรถไฟกัวลาลัมเปอร์, สถานีรถไฟบัตเตอร์เวอร์ธ และสถานีรถไฟกาญจนบุรี ตั้งแต่ปี พ.ศ. 2550 ได้เปิดเส้นทางใหม่ระหว่างกรุงเทพ-เวียงจันทน์
รถไฟขบวนนี้ ให้บริการโดยการรถไฟแห่งประเทศไทย และเคเรตาปิทะนาห์มลายู (เคทีเอ็ม)
ในปี พ.ศ. 2563 รถไฟขบวนนี้ระงับการเดินขบวนเนื่องจากการระบาดเชื้อไวรัสโควิด-19
ในเดือนกรกฎาคม พ.ศ. 2566 บริษัทเบลมอนด์ประกาศขบวนรถไฟอีสเทิร์นแอนด์โอเรียนทัลเอ็กซ์เพรสจะเปิดบริการใหม่ในปี พ.ศ. 2567 กับสองเส้นทางดำเนินการตามฤดูกาลทั่วประเทศมาเลเซีย. การจองตั๋วรถไฟเปิดใช้งานในเดือนกันยายน พ.ศ. 2566 กับ การเปิดขบวนรถไฟใหม่ครั้งแรกได้เริ่มต้นขึ้นในวันที่ 12 กุมภาพันธ์ พ.ศ. 2567
ตัวรถไฟ.
ตัวรถไฟสร้างเมื่อปี พ.ศ. 2515 ที่ประเทศญี่ปุ่น โดยบริษัทฮิตาชิ และได้ให้บริการครั้งแรกในฐานะของรถด่วนซิลเวอร์สตาร์ในนิวซีแลนด์ เส้นทาง อ๊อกแลนด์ไปกรุงเวลลิงตัน ต่อมาตู้โดยสารทั้ง 24 คัน ได้ถูกย้ายจากนิวซีแลนด์มายังไทย โดยปรับเปลี่ยนขนาดความกว้างรางรถไฟจาก #เปลี่ยนทาง มาเป็น #เปลี่ยนทาง มีย่านจอดพักรถที่ย่านรถไฟบางซื่อ, ย่านรถไฟเคทีเอ็ม และย่านรถไฟสิงคโปร์ ตัวรถออกแบบโดยเกอราด กอลเล็ด ผลิตภัณฑ์บนรถไฟใช้ของเบลมอนด์
ขบวนรถไฟนี้มีตู้อาหาร 2 คัน ตู้บาร์ 2 คัน ตู้ชมวิวท้ายขบวน 1 คัน ตู้ห้องหนังสือ 1 คัน ตู้จัดเฉพาะอีก 1 คัน ที่เหลือเป็นตู้นอนโดยแบ่งเป็นห้องแบบพูลแมนทั้งแบบเดี่ยวและเตียง 2 ชั้นแบบ Compartment แบบเดียวกับรถนอนปรับอากาศชั้น 1 ในไทย ตู้ละ 6 ห้อง แบบที่สองเป็นแบบห้องสเตท เป็นแบบเตียงคู่แบบ Twin มีตู้ละ 4 ห้อง และแบบสุดท้ายเป็นแบบห้องสวีท คือมีห้องโดยสารและห้องน้ำกับห้องแต่งตัวแบ่งเป็นสัดส่วนชัดเจน มีตู้ละ 2 ห้อง ทุกแบบมีห้องน้ำในตัวพร้อมชักโครก และห้องฝักบัวและผู้ดูแลประจำตู้ อำนวยความสะดวกให้ผู้โดยสารอย่างทั่วถึงสมราคา ทั้งขบวนเป็นรถปรับอากาศทั้งหมด
บริการบนรถไฟ.
คันแรกสุดจะประกอบด้วยรถกำลังไฟฟ้า เพื่อไปขับเคลื่อนระบบไฟฟ้าให้รถโดยสารทั้งขบวน 15-22 คัน แล้วแต่โอกาส 
ต่อมาจะเป็นรถนอน โดยแบ่งเป็นห้องแบบพูลแมนทั้งแบบเดี่ยวและเตียง 2 ชั้นแบบ Compartment แบบเดียวกับรถนอนปรับอากาศชั้น 1 ในไทย ตู้ละ 6 ห้อง แบบที่สองเป็นแบบห้องสเตท เป็นแบบเตียงคู่แบบ Twin มีตู้ละ 4 ห้อง และแบบสุดท้ายเป็นแบบห้องสวีท คือมีห้องโดยสารและห้องน้ำกับห้องแต่งตัวแบ่งเป็นสัดส่วนชัดเจน มีตู้ละ 2 ห้อง ทุกแบบมีห้องน้ำในตัวพร้อมชักโครก และห้องฝักบัวและผู้ดูแลประจำตู้ อำนวยความสะดวกให้ผู้โดยสารอย่างทั่วถึงสมราคา 
ต่อมาเป็นโดยรถรถบริการอาหาร มี 2 คัน ชื่อว่า รสรินทร์และอดิศร รถบาร์ รถห้องหนังสือ รถจัดเฉพาะ ปิดท้ายด้วยรถชมวิว ตามลำดับ ปัจจุบัน ราคาตั๋วรถไฟขบวนนี้เริ่มต้นที่ 2,500 ดอลล่าสหรัฐ (ประมาณ 89,775บาท) (ประมาณ3,350ดอลลาร์สิงคโปร์) (ประมาณ11,725ริงกิตมาเลเซีย) (ประมาณ52,145,000กีบ) อัตรแลกเปลี่ยน ณ วันที่ 16 มีนาคม 2567 
กำหนดเวลา.
ตั้งแต่ปี พ.ศ. 2567 รถไฟอีสเทิร์นแอนด์โอเรียนทัลเอ็กซ์เพรส มีจำนวน 2 เส้นทางตามฤดูกาลในประเทศมาเลเซีย
เส้นทางที่ยอดนิยมที่สุด คือสายสิงคโปร์-กรุงเทพ
ขบวนเอสเซนส์ออฟมาเลเซีย.
ขบวนนี้ดำเนินการระหว่างเดือนพฤศจิกายน และ เดือนกุมภาพันธ์
ขบวนไวลด์มาเลเซีย.
ขบวนนี้ดำเนินการระหว่างเดือนมีนาคม และ เดือนตุลาคม
สถานีรถไฟชินโอซากะ

สถานีรถไฟชินโอซากะ (; โรมาจิ: "ชินโอซากะ-เอกิ") เป็นสถานีรถไฟกลางของจังหวัดโอซากะ ตั้งอยู่ในเขตโยโดงาวะ ของนครโอซากะ สถานีรถไฟโอซากะแบ่งออกเป็นสองส่วนด้วยกัน คือ ส่วนของรถไฟระหว่างเมือง และส่วนของรถไฟใต้ดิน ในส่วนของรถไฟระหว่างเมือง สถานีรถไฟโอซากะยังเป็นสถานีเปลี่ยนผ่านของรถไฟความเร็วสูงชิงกันเซ็ง ชานชาลาทางทิศตะวันตกเป็นชานชาลาของชิงกันเซ็ง สายโทไกโด มีปลายทางที่กรุงโตเกียว ในขณะที่ชานชาลาทางทิศตะวันออกเป็นชิงกันเซ็ง สายซันโย มีปลายทางที่นครฟุกุโอะกะ
สถานีรถไฟชินโอซากะ (หรือแปลคือ "สถานีรถไฟโอซากะแห่งใหม่") ตั้งอยู่ห่างจากสถานีรถไฟโอซากะเดิม 3 กิโลเมตร เปิดดำเนินการในปี พ.ศ. 2507 เพื่อรองรับรถบบรถไฟชิงกันเซ็ง ที่ไม่สามารถก่อสร้างฝ่าเข้าไปในเขตใจกลางเมืองที่หนาแน่นได้ ซึ่งสถานีทั้งแห่งใหม่และเก่าสามารถเชื่อมต่อกันผ่านระบบรถไฟใต้ดิน
ครัวอินดี้

ครัวอินดี้  เป็นรายการวาไรตี้เกี่ยวกับการทำอาหารวลีประจำรายการคือ "ฟู้ดอารมณ์ดีที่ใคร ๆ ก็ทำได้" ออกอากาศทุกวันอาทิตย์ 12:00 น. ทางสถานีวิทยุโทรทัศน์กองทัพบกช่อง 5
พิธีกร.
พิธีกรหลัก (ยุคสุดท้าย).
ดำเนินรายการตั้งแต่วันที่ 6 มีนาคม – 21 สิงหาคม พ.ศ. 2559
รายชื่อตอน.
ครัวอินดี้ ปี 8
แม็คลาเรน พี1

แม็คลาเรน พี1  เป็นรถยนต์นั่งปลั๊กอินไฮบริดสมรรถนะสูง (Plug-in hybrid sport car) เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวครั้งแรกในปี ค.ศ. 2012 ที่งานปารีสมอเตอร์โชว์ และเริ่มจำหน่ายให้เฉพาะกลุ่มลูกค้าที่ประเทศอังกฤษ ในเดือนตุลาคม ค.ศ. 2013 พี1 ทั้งหมด 375 คันได้ถูกจำหน่ายเรียบร้อยแล้วในเดือนพฤศจิกายน 2013 ส่วนพี1 ที่ปรับปรุงให้เป็นรถแข่งสนาม ใช้ชื่อว่า "พี1 จีทีอาร์" (P1 GTR) ได้เปิดตัวตามมาในปี 2015 ที่งานเจนีวามอเตอร์โชว์ ซึ่งจะจำหน่ายจำกัดจำนวนเพียง 35 คัน และพี1 ทั้ง 375 คัน จะอนุญาตให้เจ้าของเป็นเจ้าของได้เพียงคันเดียวเท่านั้น 
พี1 นับเป็นรุ่นตัวสูงสุดของค่าย และเป็นสายการผลิตต่อจาก แม็คลาเรน เอฟ1 ที่ยุติการผลิตไปเมื่อปี ค.ศ. 1998 โดยมีการนำเทคโนโลยีไฮบริดเข้ามาใช้รวมถึงเทคโนโลยีจากสนามแข่งฟอร์มูลาวัน แต่พี1 ก็ไม่ได้คงการออกแบบให้มี 1+2 ที่นั่ง ที่มีที่นั่งตรงกลางเหมือน เอฟ1 สิ่งหนึ่งที่ยังคงไว้เช่นเดิมอาทิ การออกแบบให้เครื่องอยู่กลางลำท้าย และขับเคลื่อนด้วยล้อหลัง มีการใช้คาร์บอนไฟเบอร์โมโนค๊อก (Carbon fibre monocoque) ในโครงของรถ ส่วนหลังคาได้ใช้วัสดุใหม่ที่เรียกว่า "โมโนเคจ" (MonoCage) ซึ่งพัฒนามาจาก โมโนเซลล์ ที่เคยใช้กับ 12ซี สไปเดอร์ ที่มาในช่วงต้นปี ค.ศ. 2012 จุดเด่นของพี1 นั้นเป็นที่ไฟหน้าที่ลอกเลียนมาจากตราสัญลักษณ์ประจำยี่ห้อแม็คลาเรน 
พี1 ได้ใช้เครื่องยนต์ McLaren M838TQ twin-turbo 3.8 ลิตร V8 ซึ่งสามารถให้กำลังได้ถึง 727 แรงม้า (542 kW) และแรงบิดที่ 719 นิวตัน/เมตร (531 lb ft) ส่วนเครื่องยนต์ไฟฟ้า สามารถทำกำลังได้ที่ 176 แรงม้า (131 kW) และแรงบิดที่ 260 นิวตัน/เมตร (192 lb ft) เมื่อรวมกันแล้วสามารถทำกำลังได้มากถึง 903 แรงม้า และแรงบิดที่ 978 นิวตัน/เมตร สำหรับในเรื่องของอัตราเร่ง 0-100 กม./ชม. สามารถทำได้ที่ 2.8 วินาที 0-200 กม./ชม. ได้ที่ 6.8 วินาที และ 0-300 กม./ชม. ได้ที่ 16.5 วินาที ซึ่งเร็วกว่าแม็คลาเรน เอฟ1 ถึง 5.5 วินาที ในเรื่องของความเร็วสูงสุดของเครื่องยนตร์ไฟฟ้า สามารถทำได้ที่ 349 กม./ชม. (217 ไมล์/ชม.)
สำหรับราคาจำหน่ายเฉลี่ย พี1 สูงกว่า 1.6 ล้านดอลลาร์ หรือเป็นเงินไทยประมาณ 48 ล้านบาท ส่วนพี1 จีทีอาร์ นั้นมีราคาสูงถึง 2.8 ล้านดอลลาร์ หรือ 84 ล้านบาทในเงินไทย 
พี1 จีทีอาร์.
เป็นรุ่นที่ผลิตมาเพื่อเฉลิมฉลอง 20 ปีแห่งชัยชนะที่สนามแข่ง 24 ชั่วโมง เลอม็อง ถือเป็นรุ่นที่ออกแบบมาเพื่อใช้วิ่งบนสนามแข่งของ พี1 โดยตรง
พี1 จีทีอาร์ จะจำกัดจำนวนเพียง 35 คันเท่านั้น โดยได้เปิดตัวอย่างไม่เป็นทางการครั้งแรกที่ เพบเบิลบีช (Pebble Beach) ปี ค.ศ. 2014 และเป็นอย่างทางการในปี ค.ศ. 2015 ที่งานเจนีวามอเตอร์โชว์ 2015
พี1 จีทีอาร์ จะถือเป็นรถที่มีกำลังมากที่สุดเท่าที่แม็คลาเรนเคยทำมา ด้วยแรงม้าถึง 986 ตัว (1,000 PS)
กล้วยไม้ผีอเมริกา

กล้วยไม้ผีอเมริกา (ชื่อวิทยาศาสตร์: "Dendrophylax lindenii") (ชื่อทั่วไป "กล้วยไม้ผี" ก็ใช้กับ "Epipogium aphyllum" ด้วย) เป็นพืชอายุยืนกาฝากในวงศ์กล้วยไม้ (วงศ์กล้วยไม้) มีถิ่นกำเนิดในรัฐฟลอริดา ประเทศคิวบา และในประเทศบาฮามาส
ทั้งนี้กล้วยไม้ผียังมีชื่ออื่นในภาษาอังกฤษอีก เช่น palm polly และ white frog orchid เป็นต้น
เคอนิกเส็กก์

เคอนิกเส็กก์ ออโตโมทีฟ เอบี  เป็นบริษัทรถยนต์สัญชาติสวีเดน มีฐานการผลิตใหญ่อยู่ที่ Ängelholm เน้นการผลิตรถยนต์สมรรถนะสูง
ประวัติ.
บริษัทได้ก่อตั้งขึ้นในปี 1994 ในสวีเดน โดยนายคริสเตียน ฟอน เคอนิกเส็กก์ เขาได้ให้เหตุผลว่าเขาใฝ่ฝันที่จะสร้างรถซูเปอร์คาร์ระดับโลกตั้งแต่เป็นเด็กอายุ 5 ขวบ โดยมีภาพยนตร์นอร์เวย์ เรื่อง The Pinchcliffe Grand Prix เกี่ยวกับช่างซ่อมจักรยานผู้ซึ่งสามารถสร้างรถแข่ง เป็นแรงบันดาลใจ หลายปีต่อมารถต้นแบบที่วิ่งบนถนนได้ก็ได้ประดิษฐ์ขึ้นมาครั้งแรกในปี 2002 จนต่อมาก็เป็นรุ่น ซีซี8เอส (Koenigsegg CC8S) แต่ก็ผลิตมาได้เพียง 6 คันเท่านั้น
ในปี 2006 เคอนิกเส็กก์ ได้ออกรุ่น ซีซีเอกซ์ (CCX) ซึ่งสามารถวิ่งตามกฎหมายจราจรได้ในหลาย ๆ ประเทศ รวมถึงประเทศสหรัฐอเมริกา ทำให้เคอนิกเส็กก์เริ่มประสบความสำเร็จและมีชื่อเสียง
ในเดือนมีนาคม 2009 เคอนิกเส็กก์ ซีซีเอกซ์อาร์ ได้รับการคัดเลือกจากฟอบส์ ให้เป็นหนึ่งในสิบรถที่สวยที่สุดในประวัติศาสตร์
ในเดือนธันวาคม 2010 เคอนิกเส็กก์ อกีรา ได้รับรางวัลไฮเปอร์คาร์แห่งปี (Hypercar of the Year Award) จาก บีบีซี ท็อปเกียร์ รายการโทรทัศน์ด้านรถยนต์ชื่อดัง
สำหรับในประเทศไทย Koenigsegg (เคอนิกเส็กก์) บริษัทผู้ผลิตรถยนต์ที่สั่งสมประสบการณ์ในการสร้างรถ Hypercar สมรรถนะสูงมายาวนาน กว่า 25 ปี สัญชาตสวีเดน นำเข้าโดย บริษัท เจเนอร์รัล ออโต้ ซัพพลาย จำกัด (ในเครือชาริช โฮลดิ้ง Sharich Holding) และ ตัวแทนจำหน่าย Lamborghini ประเทศไทย รายใหม่
ซับเทนชั่น

ซับเทนชั่น (อังกฤษ: Subtention) เป็นวงดนตรีชาวไทย ภายใต้สังกัด เมโลดิก้า ในเครืออาร์เอส โปรโมชั่น เจ้าของเพลงฮิต "ขอเป็นคนสุดท้าย"
ประวัติ.
ซับเทนชั่น เริ่มก่อตั้งวงเมื่อ พ.ศ. 2545 โดยการประกวดร้องเพลงและ ได้รับรางวัลวงดนตรีดีเด่น ประเภทอุดมศึกษาจากการประกวด RS Panasonic Star Challenge 2002 และได้เซ็นสัญญาภายใต้สังกัด เมโลดิก้า ในเครืออาร์เอส เป็นเวลา 2 ปี แต่ออกอัลบั้มมาเพียงชุดเดียว 
ในวงนี้มีทั้งหมด 5 คนด้วยกันคือ เอี๊ยบ - พีรฉัตร จิตรมาส (ร้องนำ), เป๊ก - ทศพร บุราไกร (เบส), น้อย - ปรานณต สาระ (กีต้าร์), จิ๊บ - จารุพงศ์ กล้าแข็ง (คีย์บอร์ด) และ ยอด - จิรยุทธ กลีบบัว (กลอง)
ออกอัลบั้มชุดเดียวที่ชื่อว่า "Subtention" ในปี พ.ศ. 2546 โดยมีเพลงฮิตติดชาร์ตทางคลื่นวิทยุจนถึงปัจจุบันคือเพลง "ขอเป็นคนสุดท้าย" หลังจากที่เพลงแรกที่ปล่อยออกมาก็มีเพลงที่สองคือเพลง "อายน้ำตา"
ปัจจุบัน.
ภายหลังที่วงซับเทนชั่นหมดสัญญากับทางอาร์เอส ทางวงก็ไปเล่นดนตรีตามผับหรือร้านอาหารโดยมีสมาชิกเพิ่มอีก 2 คนคือ ปุ๊-เทอดพงษ์ บุญพอ (เบส) และ นิว-วัชรพล เจริญวรรธะ (ร้องชาย) ส่วนเอี๊ยบนักร้องนำก็เคยประกวด เดอะสตาร์ ค้นฟ้าคว้าดาว ปี 5 แต่ไม่ติด 1 ใน 8
เอเดกโก

เอเดกโก เอส.เอ.  เป็นบริษัทที่ปรึกษาทรัพยากรบุคคลข้ามชาติ ตั้งอยู่ในประเทศสวิตเซอร์แลนด์ เอเดกโกกรุ๊ปเป็นผู้จัดหาคำปรึกษาการบริหารทรัพยากรบุคคล (human resources solutions) รายใหญ่สุดของโลก มีลูกจ้าง 33,000 คน เครือข่ายกว่า 5,500 สาขา ในกว่า 60 ประเทศและดินแดนทั่วโลก บริษัทฯ เสนอบริการหลากหลายซึ่งเชื่อมโยงผู้เข้าร่วมกว่า 700,000 คนกับลูกค้ากว่า 100,000 คนทุกวัน บริษัทฯ ก่อตั้งเมื่อปี 2509 จากการรวมบริษัท Ecco สัญชาติฝรั่งเศส และ Adia Interim สัญชาติสวิตเซอร์แลนด์
มนตรี มงคลสมัย

ศาสตราจารย์ นายแพทย์มนตรี มงคลสมัย (นามเดิม : เม่งติ่ด มงคลสมัย) (24 พฤษภาคม พ.ศ. 2447 - พ.ศ. 2498) อดีตศาสตราจารย์และหัวหน้าภาควิชากุมารเวชศาสตร์คนแรกของคณะแพทยศาสตร์ จุฬาลงกรณ์มหาวิทยาลัย นักเรียนทุนมูลนิธิร๊อกกี้เฟลเลอร์
ประวัติ.
ศาสตราจารย์ นายแพทย์มนตรี มงคลสมัย (นามเดิม : เม่งติ้ด มงคลสมัย) เกิดเมื่อวันที่ 24 พฤษภาคม พ.ศ. 2447 ณ ตำบลตลาดบ้านเหนือ อำเภอเมือง จังหวัดกาญจนบุรี เป็นบุตรชายคนโตของนายจือ กับนางส้มทับ มงคลสมัย จบชั้นมัธยม 3 ที่โรงเรียนวิสุทธรังษี ซึ่งเป็นโรงเรียนประจำจังหวัด และย้ายเข้ากรุงเทพฯ โดยพักอยู่ตามบ้านญาติพี่น้องเพื่อเรียนต่อที่โรงเรียนปทุมคงคา จนจบชั้นมัธยม 6 ที่โรงเรียนปทุมคงคา จึงเข้าศึกษาต่อทางด้านแพทยศาสตร์ ที่จุฬาลงกรณ์มหาวิทยาลัย เมื่อจบการศึกษาแล้ว คณะแพทยศาสตร์ศิริราชพยาบาลได้คัดเลือกนายแพทย์มนตรี มงคลสมัย ไว้เป็นแพทย์ประจำบ้านในแผนกอายุรกรรมศาสตร์ นายแพทย์มนตรีได้ปฏิบัติการงานในคณะแพทยศาสตร์ศิริราชพยาบาลเป็นเวลานาน 19 ปี จึงได้ย้ายไปเป็นอาจารย์สอนแขนงกุมารเวชศาสตร์ ที่คณะแพทยศาสตร์ จุฬาลงกรณ์มหาวิทยาลัยจนถึงวันที่ 30 ตุลาคม พ.ศ. 2497 รวมเวลาปฏิบัติงานที่คณะแพทยศาสตร์ จุฬาลงกรณ์มหาวิทยาลัยเป็นเวลา 7 ปี
กล้วยไม้ผี

กล้วยไม้ผี  เป็นชื่อที่ใช้เรียกกล้วยไม้กาฟากไม่มีใบที่แตกต่างกันอย่างสิ้นเชิงสองชนิด
กล้วยไม้ผีอเมริกา (ชื่อวิทยาศาสตร์: "Dendrophylax lindenii")เป็นกล้วยไม้กาฟากบนต้นไม้ใหญ่ที่เพียงแต่เกาะอยู่บนต้นไม้ใหญ่ โดยจะงอกเพียงรากที่มีสีเขียว ซึ่งสามารถสังเคราะห์แสงได้เช่นใบ พืชชนิดนี้จึงไม่ต้องการใบ และจะงอกดอกเมื่อฤดูร้อนมาถึง จึงเป็นที่มาของคำว่ากล้วยไม้ผี เพราะมีดอกงอกออกมาจากที่ที่ไม่มีต้นอยู่เลย
กล้วยไม้ผียูเรเชีย (ชื่อวิทยาศาสตร์: "Epipogium aphyllum")เป็นกล้วยไม้กาฟากบนเส้นใยของรา โดยจะดูดน้ำ และอาหารจากเส้นใยของราที่พยายามจะมาครอบคลุมและย่อยสลายเมล็ด และจะงอกเพียงแต่ดอกเท้านั้นออกมาจากพื้นดิน เช่นเดียวกับกล้วยไม้อเมริกา เนื่องจากกล้วยไม้ชนิดนี้ไม่มีทั้งรากและใบจึงถูกเรียกว่า "กล้วยไม้ผี" เช่นเดียวกับกล้วยไม้ผีอเมริกาเนื่องจากกล้วยไม้ชนิดนี้งอกดอกออกมาจากที่ที่ดูเหมือนจะไม่มีต้นกล้วยไม้อยู่
สายการบินประจำชาติ

สายการบินประจำชาติ หรือ สายการบินแห่งชาติ  เป็นสายการบินรูปแบบหนึ่ง ซึ่งเป็นสายการบินตัวแทนของประเทศหรือดินแดนนั้น ๆ สายการบินแห่งชาติส่วนใหญ่จะมีรูปธงชาติประดับไว้บนตัวหรือหางของเครื่องบิน ประเทศโดยส่วนมากมีหรือเคยมีสายการบินประจำชาติ รัฐบาลของประเทศโดยส่วนมากจะเป็นผู้ถือหุ้นเกินกึ่งหนึ่งหรือเป็นเจ้าของสายการบินประจำชาติตน แต่ปัจจุบันสายการบินประจำชาติของบางประเทศก็ไม่ได้ถูกถือหุ้นโดยรัฐบาลของประเทศนั้น ๆ เลย หรือรัฐบาลถือหุ้นอยู่แต่ไม่ถึงกึ่งหนึ่ง
การที่ประเทศต่าง ๆ จัดตั้งสายการบินประจำชาติของตนขึ้นนั้นมีด้วยกันหลายสาเหตุ เช่นเพื่อรักษาสิทธิทางการบินต่าง ๆ ในขณะที่ประเทศยังไม่มีสายการบินสัญชาติตน, เพื่อแข่งขันกับสายการบินประจำชาติอื่น ๆ, ต้องการพัฒนาเศรษฐกิจ, ส่งเสริมการท่องเที่ยว, เพื่อแสดงอัตลักษณ์ของชาติตน มุ่งหวังที่จะสร้างภาพลักษณ์ด้านดีให้กับประเทศ หรือเหตุผลทางด้านชาตินิยม (nationalist reasons) เป็นต้น
รายชื่อสายการบินแห่งชาติ.
ตารางด้านล่างนี้ แสดงรายชื่อสายการบินแห่งชาติประเทศต่างๆ ดังนี้
สหรัฐอเมริกาไม่ปรากฏอยู่ในตารางนี้ เนื่องจากรัฐบัญญัติการบิน พ.ศ. 2501 ของรัฐบาลกลางสหรัฐ (Federal Aviation Act of 1958) ไม่ได้กำหนดให้สายการบินรายหนึ่งรายใดเป็น U.S. flag air carrier (สายการบินประจำชาติสหรัฐฯ) แต่กำหนดให้ U.S. flag air carrier หมายความถึงสายการบินสัญชาติสหรัฐฯ สายการบินใดสายการบินหนึ่งก็ได้ทั้งสิ้น ที่มีเส้นทางการบินไปยังต่างประเทศ
หมายเหตุและการอ้างอิง.
กล้วยไม้ผียูเรเชีย

กล้วยไม้ผียูเรเชีย (ชื่อวิทยาศาสตร์: "Epipogium aphyllum") (ระวังสับสนกับกล้วยไม้ผีอเมริกา) เป็นกล้วยไม้ที่สามารถอยู่ในสภาพแวดล้อมที่ทรหด กล้วยไม้ผียูเรเชียเป็นพืชปรสิตบนเชื้อรา และไม่สามารถสร้างคลอโรฟิลล์ ทำให้สังเคราะห์แสงไม่ได้
ประเทศไทยในโอลิมปิกฤดูร้อน 2016

ราชอาณาจักรไทย ได้เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ เมืองรีโอเดจาเนโร สหพันธ์สาธารณรัฐบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งประเทศไทย ในพระบรมราชูปถัมภ์ได้ส่งทีมนักกีฬาเข้าแข่งขันทั้งหมด 54 คน แบ่งเป็นเป็นชาย 26 คนและหญิง 28 คน เข้าร่วมการแข่งขันใน 15 ชนิดกีฬา
กรีฑา.
นักกีฬากรีฑาของไทยมีคุณสมบัติเข้าแข่งขันรายการต่อไปนี้:
ยิงธนู.
นักกีฬายิงธนูไทยมีคุณสมบัติทั้งหมด 7 คน ต่อไปนี้ 
แบดมินตัน.
นักกีฬาแบดมินตันไทยมีคุณสมบัติทั้งหมด 7 คน ต่อไปนี้
มวยสากลสมัครเล่น.
นักกีฬามวยสากลสมัครเล่นของไทยมีคุณสมบัติเข้าแข่งขันรายการต่อไปนี้
กอล์ฟ.
นักกีฬากอล์ฟของไทยมีคุณสมบัติเข้าแข่งขันรายการต่อไปนี้
ยูโด.
นักยูโดของไทยมีคุณสมบัติ 1 คน ในประเภทเฮฟวี่เวทชาย (+100 กก.)
กีฬาเรือพาย.
นักกีฬาเรือพายของไทยมีคุณสมบัติเข้าแข่งขันรายการต่อไปนี้
กีฬาเรือใบ.
นักกีฬาเรือใบ
กีฬายิงปืน.
นักกีฬายิงปืนจากประเทศไทยที่ได้รับโควตามีดังนี้
ว่ายน้ำ.
นักว่ายน้ำไทยที่ผ่านคุณสมบัติ มีดังต่อไปนี้
เทเบิลเทนนิส.
นักปิงปองไทยที่มีคุณสมบัติ มีดังต่อไปนี้
เทควันโด.
พาณิภัค วงศ์พัฒนกิจ ผ่านการคัดเลือกโดยอัตโนมัติ ในรุ่นไม่เกิน 49 กก. หญิง โดยการติดอันดับ 1 ใน 6 ของ WTF Olympic Rankings เทวินทร์ หาญปราบ และพรรณนภา หาญสุจินต์ ผ่านการคัดเลือกในรุ่นไม่เกิน 58 กก. ชาย และ ไม่เกิน 57 กก. หญิง ในการแข่งขันรอบคัดเลือกโอลิมปิกโซนเอเชีย 2016 ในมะนิลา ประเทศฟิลิปปินส์
เทนนิส.
นักกีฬาเทนนิสจากประเทศไทยที่ได้รับโควตามีดังนี้
ยกน้ำหนัก.
นักกีฬายกน้ำหนักของไทยมีคุณสมบัติเข้าแข่งขันรายการต่อไปนี้
ส้มแปะ

ส้มแปะ หรือส้มปี้ ชื่อวิทยาศาสตร์: "Vaccinium sprengelii" อยู่ในวงศ์ Ericaceae ภาษากะเหรี่ยงเรียก เส่อแบละ ไม้ยืนต้น ใบเดี่ยว ก้านใบสั้น สีแดงอ่อนหรือเขียว ดอกช่อ ก้านช่อดอกมีขนปกคลุม มีกาบหุ้มช่อสีแดงเข้ม ดอกย่อยเป็นดอกสมบูรณ์เพศ กลีบดอกสีขาวหรือสีชมพูอ่อน ผลสด มีหลายเมล็ด อ่อนเป็นสีเขียว แก่เป็นสีแดงเข้ม ยอดอ่อน กินสดกับน้ำพริกหรือใส่ในแกงปลา มีรสเปรี้ยว ผลสุกรับประทานได้ เนื้อไม้สับเป็นชิ้นๆ ตากให้แห้ง ใช้เป็นไส้บุหรี่ขี้โย
ปาล์มหางกระรอก

ปาล์มหางกระรอก (ชื่อวิทยาศาสตร์: "Normanbya normanbyi") เป็นปาล์มชนิดเดียวในสกุล "Normanbya" มีถิ่นกำเนิดในออสเตรเลียและเกาะนิวกินี นิยมปลูกเป็นไม้ประดับ ปัจจุบันมีจำนวนลดลงเนื่องจากการทำลายป่า
ปาล์มหางกระรอกเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 10–15 เซนติเมตร คอต้นมีสีเขียวอมเทา ใบรูปขนนกเป็นพวง ทางใบยาว 3 เมตร ใบย่อยออกหลายทิศทาง แผ่กางออก สีเขียวเข้ม ใต้ใบสีเหลือบขาว ช่อดอกแยกเพศอยู่ร่วมต้น ออกใต้คอต้น ยาว 40 เซนติเมตร ผลกลม ขนาด 4 เซนติเมตร เมื่อสุกมีสีส้ม
คณะเภสัชศาสตร์ มหาวิทยาลัยธรรมศาสตร์

คณะเภสัชศาสตร์ มหาวิทยาลัยธรรมศาสตร์ ตั้งอยู่ในบริเวณมหาวิทยาลัยธรรมศาสตร์ เป็นคณะเภสัชศาสตร์คณะที่ 19 จัดตั้งขึ้นเพื่อผลิตเภสัชกร ให้เพียงพอกับความต้องการของประเทศ คณะเภสัชศาสตร์เป็นหนึ่งในคณะที่มีการแข่งขันในระบบแอดมิดชั่นสูงที่สุดในมหาวิทยาลัยธรรมศาสตร์
ประวัติ.
คณะเภสัชศาสตร์ มหาวิทยาลัยธรรมศาสตร์ ได้รับการจัดตั้ง เมื่อวันที่ 30 เมษายน พ.ศ. 2555 ได้รับการรับรองจากสภาเภสัชกรรมเมื่อวันที่ 19 มีนาคม พ.ศ. 2556 และเริ่มดำเนินการรับนักศึกษาเข้าศึกษา ในหลักสูตรเภสัชศาสตรบัณฑิต ในปี พ.ศ. 2556 มีจำนวนนักศึกษารวม 23 คน
สาขาวิชา.
คณะเภสัชศาสตร์ มหาวิทยาลัยธรรมศาสตร์ ประกอบด้วย 2 สาขาวิชา ดังต่อไปนี้
ทำเนียบคณบดี.
รายนามคณบดีคณะเภสัชศาสตร์ มหาวิทยาลัยธรรมศาสตร์ ตั้งแต่ก่อตั้งจนถึงปัจจุบันมีดังนี้
หลักสูตรการศึกษา.
ปัจจุบัน คณะเภสัชศาสตร์ มหาวิทยาลัยธรรมศาสตร์ จัดการเรียนการสอนหลักสูตรการศึกษาในสาขาวิชา อันได้แก่
รัฐบาลอิเล็กทรอนิกส์

รัฐบาลอิเล็กทรอนิกส์  หรือชื่ออื่นเช่น "รัฐอิเล็กทรอนิกส์" "รัฐบาลออนไลน์, รัฐบาลอินเทอร์เน็ต, รัฐบาลดิจิทัล" เป็นการนำระบบเทคโนโลยีสารสนเทศเข้ามาช่วยในการบริหารด้านงานบริการสาธารณะของภาครัฐ (e-Public Service) 
ขอบข่าย.
รัฐบาลอิเล็กทรอนิกส์ หรือ รัฐอิเล็กทรอนิกส์ มีขอบข่ายทั้งหมด 4 ขอบข่าย ดังนี้ 
ในขอบข่ายทั้งสี่ขอบข่ายเป็นรูปแบบสำคัญของการนำเทคโนโลยีสารสนเทศเข้ามาช่วยในการบริหารงานด้านงานบริการสาธารณะ ภายใต้รัฐบาลอิเล็กทรอนิกส์ ซึ่งจะมีความเกี่ยวข้องที่สำคัญนโยบายสาธารณะ และมีความสำคัญต่อการนำนโยบายสาธารณะไปปฏิบัติ